**श्री लक्ष्मी अष्टोत्तरशतनाम स्तोत्रं**

**shrI lakShmI aShTottarashata nAma Stotram**

Shlokas in Devanagari and English

Listen to the Line Guided Sanskrit Chant at:

<https://www.youtube.com/watch?v=NsFyr9NpfR8>

Explore the World of Sanskrit Language and Literature:

[www.youtube.com/c/thesanskritchannel](http://www.youtube.com/c/thesanskritchannel)

Patron Sponsorship and Support:

[www.patreon.com/thesanskritchannel](http://www.patreon.com/thesanskritchannel)

॥ श्रीलक्ष्म्यष्टोत्तरशतनामस्तोत्रम् ॥

|| shrIlakShmyaShTottarashatanAmastotram ||

देव्युवाच

devyuvAcha

देवदेव महादेव त्रिकालज्ञ महेश्वर ।

करुणाकर देवेश भक्तानुग्रहकारक ॥ १॥

devadeva mahAdeva trikAlajna maheshvara |

karuNAkara devesha bhaktAnugrahakAraka || 1||

अष्टोत्तरशतं लक्ष्म्याः श्रोतुमिच्छामि तत्त्वतः ।

aShTottarashataM lakShmyAH shrotumichChAmi tattvataH |

ईश्वर उवाच

Ishvara uvAcha

देवि साधु महाभागे महाभाग्यप्रदायकम् ।

सर्वैश्वर्यकरं पुण्यं सर्वपापप्रणाशनम् ॥ २॥

devi sAdhu mahAbhAge mahAbhAgyapradAyakam |

sarvaishvaryakaraM puNyaM sarvapApapraNAshanam || 2||

सर्वदारिद्र्यशमनं श्रवणाद्भुक्तिमुक्तिदम् ।

राजवश्यकरं दिव्यं U ह्याद्U ह्यतमं परम् ॥ ३॥

sarvadAridryashamanaM shravaNAdbhuktimuktidam |

rAjavashyakaraM divyaM guhyAdguhyatamaM param || 3||

दुर्लभं सर्वदेवानां चतुःषष्टिकलास्पदम् ।

पद्मादीनां वरान्तानां विधीनां नित्यदायकम् ॥ ४॥

durlabhaM sarvadevAnAM chatuHShaShTikalAspadam |

padmAdInAM varAntAnAM vidhInAM nityadAyakam || 4||

समस्तदेवसंसेव्यमणिमाद्यष्टसिद्धिदम् ।

किमत्र बहुनोक्तेन देवी प्रत्यक्षदायकम् ॥ ५॥

samastadevasaMsevyamaNimAdyaShTasiddhidam |

kimatra bahunoktena devI pratyakShadAyakam || 5||

तव प्रीत्याद्य वक्ष्यामि समाहितमनाः श‍ृणुं ।

अष्टोत्तरशतस्यास्य महालक्ष्मीस्तु देवता ॥ ६॥

tava prItyAdya vakShyAmi samAhitamanAH shRNuM |

aShTottarashatasyAsya mahAlakShmIstu devatA || 6||

क्लींबीजपदमित्युक्तं शक्तिस्तु भुवनेश्वरी ।

अङ्गन्यासः करन्यास स इत्यादिः प्रकीर्तितः ॥ ७॥

klIMbIjapadamityuktaM shaktistu bhuvaneshvarI |

anganyAsaH karanyAsa sa ityAdiH prakIrtitaH || 7||

ध्यानम्

dhyAnam

वन्दे पद्मकरां प्रसन्नवदनां सौभाग्यदां भाग्यदां

हस्ताभ्यामभयप्रदां मणिगणैर्नानाविधैर्भूषिताम् ।

भक्ताभीष्टफलप्रदां हरिहरब्रह्मादिभिः सेवितां

पार्श्वे पङ्कजशङ्खपद्मनिधिभिर्युक्तां सदा शक्तिभिः ॥ ८॥

vande padmakarAM prasannavadanAM saubhAgyadAM bhAgyadAM

hastAbhyAmabhayapradAM maNigaNairnAnAvidhairbhUShitAm |

bhaktAbhIShTaphalapradAM hariharabrahmAdibhiH sevitAM

pArshve pankajashankhapadmanidhibhiryuktAM sadA shaktibhiH || 8||

सरसिजनयने सरोजहस्ते धवलतरांशुकगन्धमाल्यशोभे ।

भगवति हरिवल्लभे मनोज्ञे त्रिभुवनभूतिकरि प्रसीद मह्यम् ॥ ९॥

sarasijanayane sarojahaste dhavalatarAMshukagandhamAlyashobhe |

bhagavati harivallabhe manojne tribhuvanabhUtikari prasIda mahyam || 9||

प्रकृतिं विकृतिं विद्यां सर्वभूतहितप्रदाम् ।

श्रद्धां विभूतिं सुरभिं नमामि परमात्मिकाम् ॥ १०॥

prakRtiM vikRtiM vidyAM sarvabhUtahitapradAm |

shraddhAM vibhUtiM surabhiM namAmi paramAtmikAm || 10||

वाचं पद्मालयां पद्मां शुचिं स्वाहां स्वधां सुधाम् ।

धन्यां हिरण्मयीं लक्ष्मीं नित्यपुष्टां विभावरीम् ॥ ११॥

vAchaM padmAlayAM padmAM shuchiM svAhAM svadhAM sudhAm |

dhanyAM hiraNmayIM lakShmIM nityapuShTAM vibhAvarIm || 11||

अदितिं च दितिं दीप्तां वसुधां वसुधारिणीम् ।

नमामि कमलां कान्तां कामाक्षीं क्षीरोदसम्भवाम् ॥ १२॥

अनुग्रहपदां बुद्धिमनघां हरिवल्लभाम् ।

अशोकाममृतां दीप्तां लोकशोकविनाशिनीम् ॥ १३॥

aditiM cha ditiM dIptAM vasudhAM vasudhAriNIm |

namAmi kamalAM kAntAM kAmAkShIM kShIrodasambhavAm || 12|| var kAmA

anugrahapadAM buddhimanaghAM harivallabhAm |

ashokAmamRtAM dIptAM lokashokavinAshinIm || 13||

नमामि धर्मनिलयां करुणां लोकमातरम् ।

पद्मप्रियां पद्महस्तां पद्माक्षीं पद्मसुन्दरीम् ॥ १४॥

namAmi dharmanilayAM karuNAM lokamAtaram |

padmapriyAM padmahastAM padmAkShIM padmasundarIm || 14||

पद्मोद्भवां पद्ममुखीं पद्मनाभप्रियां रमाम् ।

पद्ममालाधरां देवीं पद्मिनीं पद्मगन्धिनीम् ॥ १५॥

padmodbhavAM padmamukhIM padmanAbhapriyAM ramAm |

padmamAlAdharAM devIM padminIM padmagandhinIm || 15||

पुण्यगन्धां सुप्रसन्नां प्रसादाभिमुखीं प्रभाम् ।

नमामि चन्द्रवदनां चन्द्रां चन्द्रसहोदरीम् ॥ १६॥

puNyagandhAM suprasannAM prasAdAbhimukhIM prabhAm |

namAmi chandravadanAM chandrAM chandrasahodarIm || 16||

चतुर्भुजां चन्द्ररूपामिन्दिरामिन्दुशीतलाम् ।

आह्लादजननीं पुष्टिं शिवां शिवकरीं सतीम् ॥ १७॥

chaturbhujAM chandrarUpAmindirAmindushItalAm |

AhlAdajananIM puShTiM shivAM shivakarIM satIm || 17||

विमलां विश्वजननीं तुष्टिं दारिद्र्यनाशिनीम् ।

प्रीतिपुष्करिणीं शान्तां शुक्लमाल्याम्बरां श्रियम् ॥ १८॥

vimalAM vishvajananIM tuShTiM dAridryanAshinIm |

prItipuShkariNIM shAntAM shuklamAlyAmbarAM shriyam || 18||

भास्करीं बिल्वनिलयां वरारोहां यशस्विनीम् ।

वसुन्धरामुदाराङ्गीं हरिणीं हेममालिनीम् ॥ १९॥

bhAskarIM bilvanilayAM varArohAM yashasvinIm |

vasundharAmudArAngIM hariNIM hemamAlinIm || 19||

धनधान्यकरीं सिद्धिं सदा सौम्यां शुभप्रदाम् ।

नृपवेश्मगतानन्दां वरलक्ष्मीं वसुप्रदाम् ॥ २०॥

dhanadhAnyakarIM siddhiM sadA saumyAM shubhapradAm |

nRpaveshmagatAnandAM varalakShmIM vasupradAm || 20||

शुभां हिरण्यप्राकारां समुद्रतनयां जयाम् ।

नमामि मङ्गलां देवीं विष्णुवक्षःस्थलस्थिताम् ॥ २१॥

shubhAM hiraNyaprAkArAM samudratanayAM jayAm |

namAmi mangalAM devIM viShNuvakShaHsthalasthitAm || 21||

विष्णुपत्नीं प्रसन्नाक्षीं नारायणसमाश्रिताम् ।

दारिद्र्यध्वंसिनीं देवीं सर्वोपद्रवहारिणीम् ॥ २२॥

viShNupatnIM prasannAkShIM nArAyaNasamAshritAm |

dAridryadhvaMsinIM devIM sarvopadravahAriNIm || 22||

नवदुर्गां महाकालीं ब्रह्मविष्णुशिवात्मिकाम् ।

त्रिकालज्ञानसम्पन्नां नमामि भुवनेश्वरीम् ॥ २३॥

navadurgAM mahAkAlIM brahmaviShNushivAtmikAm |

trikAlajnAnasampannAM namAmi bhuvaneshvarIm || 23||

लक्ष्मीं क्षीरसमुद्रराजतनयां श्रीरङ्गधामेश्वरीं

दासीभूतसमस्तदेववनितां लोकैकदीपाङ्कुराम् ।

श्रीमन्मन्दकटाक्षलब्धविभवब्रह्मेन्द्रगङ्गाधरां त्वां

त्रैलोक्यकुटुम्बिनीं सरसिजां वन्दे मुकुन्दप्रियाम् ॥ २४॥

lakShmIM kShIrasamudrarAjatanayAM shrIrangadhAmeshvarIM

dAsIbhUtasamastadevavanitAM lokaikadIpAnkurAm |

shrImanmandakaTAkShalabdhavibhavabrahmendragangAdharAM tvAM

trailokyakuTumbinIM sarasijAM vande mukundapriyAm || 24||

मातर्नमामि कमले कमलायताक्षि

श्रीविष्णुहृत्कमलवासिनि विश्वमातः ।

क्षीरोदजे कमलकोमलगर्भगौरि लक्ष्मि

प्रसीद सततं नमतां शरण्ये ॥ २५॥

mAtarnamAmi kamale kamalAyatAkShi

shrIviShNuhRtkamalavAsini vishvamAtaH |

kShIrodaje kamalakomalagarbhagauri lakShmi

prasIda satataM namatAM sharaNye || 25||

त्रिकालं यो जपेद्विद्वान् षण्मासं विजितेन्द्रियः ।

दारिद्र्यध्वंसनं कृत्वा सर्वमाप्नोत्ययत्नतः ॥ २६॥

trikAlaM yo japedvidvAn ShaNmAsaM vijitendriyaH |

dAridryadhvaMsanaM kRtvA sarvamApnotyayatnataH || 26||

देवीनामसहस्रेषु पुण्यमष्टोत्तरं शतम् ।

येन श्रियमवाप्नोति कोटिजन्मदरिद्रतः ॥ २७॥

devInAmasahasreShu puNyamaShTottaraM shatam |

yena shriyamavApnoti koTijanmadaridrataH || 27||

भृU वारे शतं धीमान् पठेद्वत्सरमात्रकम् ।

अष्टैश्वर्यमवाप्नोति कुबेर इव भूतले ॥ २८॥

bhRguvAre shataM dhImAn paThedvatsaramAtrakam |

aShTaishvaryamavApnoti kubera iva bhUtale || 28||

दारिद्र्यमोचनं नाम स्तोत्रमम्बापरं शतम् ।

येन श्रियमवाप्नोति कोटिजन्मदरिद्रितः ॥ २९॥

dAridryamochanaM nAma stotramambAparaM shatam |

yena shriyamavApnoti koTijanmadaridritaH || 29||

प्रातःकाले पठेन्नित्यं सर्वदुःखोपशान्तये ।

पठंस्तु चिन्तयेद्देवीं सर्वाभरणभूषिताम् ॥ ३०॥

bhuktvA tu vipulAn bhogAnasyAH sAyujyamApnuyAt |

prAtaHkAle paThennityaM sarvaduHkhopashAntaye |

paThaMstu chintayeddevIM sarvAbharaNabhUShitAm || 30||

॥ इति श्रीलक्ष्म्यष्टोत्तरशतनामस्तोत्रं सम्पूर्णम् ॥

|| iti shrIlakShmyaShTottarashatanAmastotraM sampUrNam ||